רבקה אמבון

[ממוזער|רבקה אמבון ו[רנן שור בפרימיירת הסרט "המעורר" בפסטיבל דוקאביב]]
**רבקה אמבון** (נולדה ב-7 ביוני 1951) היא היסטוריונית המתמחה בחקר צפת והגליל בעת החדשה, אוצרת של מוזיאונים היסטוריים ואתנוגרפיים ואשת חינוך.

## ביוגרפיה
רבקה אמבון נולדה ב-1951 ביפו. בת לצפורה לבית וויס ולאון שוורץ, שניהם שורדי שואה מפולין. גדלה בגבעתיים.

אמבון היא בוגרת אוניברסיטת תל אביב בחוג לתיאטרון ובחוג לסוציולוגיה ולאנתרופולוגיה. היא סיימה תואר שני בחוג ללימודי ארץ ישראל באוניברסיטת חיפה. עבודת הדוקטור שלה בחוג להיסטוריה של עם ישראל באוניברסיטת תל אביב, בהנחיית פרופ' דוד אסף, עוסקת בדמותו של הרב שמואל הלר, מנהיגה של צפת במאה ה-19, ומקומו בקהילה היהודית בצפת.

אמבון בוגרת המחזורים הראשונים של לימודי מוזאולוגיה באוניברסיטת תל אביב בהובלתו של פרופ' מוטי עומר, וכמו כן בעלת תעודת הוראה.

מחקרה ההיסטורי של אמבון מתמחה בעת החדשה בארץ ישראל בדגש על צפת והגליל. היא כתבה את הספר "דברי ימי הרב שמואל הלר מצפת" - ספר חלוצי על היישוב הישן בצפת במאה ה-19, וכן מאמרים שפורסמו בספרים ובכתבי עת, ותחקירים היסטוריים לתיקי תיעוד של אדריכלות שימור (מצודת ביריה, מושב רמות נפתלי). כמו כן, אמבון מספקת ייעוץ גנאלוגי, ואף סיפקה ייעוץ אקדמי לספר "גיבור בעל כורחי" (בעריכת רנן שור) ולסרט התיעודי באורך מלא "המעורר – רומן מכתבים בין סב לנכד" בבימויו של שור, אשר יוקרן בדוקאביב ב-2024.

### מוזאולוגיה
אמבון הייתה חברה בצוות ההקמה של בית יגאל אלון בגינוסר, אוצרת ומפתחת תוכניות חינוכיות בבית המאירי בצפת, אוצרת מוזיאון המושבה בכפר תבור, מייעצת אוצרותית במוזיאון "אוצרות בחומה" בעכו, אוצרת בבית של דונה גרציה בטבריה.

### חינוך
הייתה מפתחת ומנהלת תוכניות חינוכיות במוזיאונים, מנהלת המכון לחינוך יהודי-ציוני בצפת, ומורה במחלקה הפסיכיאטרית לילדים ולנוער במרכז הרפואי זיו, צפת.

### חיים אישיים
נשואה לפרופ' אוסקר אמבון, ולהם שלושה ילדים, צאצאיהם: ד"ר ליאור אמבון, פיזיקאי, והתאומים שירי אמבון-מגל – גרונטולוגית, ונדב אמבון, במאי ואנימטור, ממייסדי מיזם 'זיכרון בסלון'. חיה בעמוקה שבגליל העליון.

## פרסומים
### ספרים
ממוזער|עטיפת ספרה של אמבון "בני ארץ ישראל – דברי ימי הרב שמואל הלר מצפת"|284x284 פיקסלים
* רבקה אמבון, פרשה דרושה – הגיגים על פרשת השבוע, איורים – נדב אמבון, הוצאה פרטית, תשפ"ד 2024 .
* רבקה אמבון, בני ארץ ישראל – דברי ימי הרב שמואל הלר מצפת, ההוצאה הציונית במוסד ביאליק, תשפ"ד 2024.
* עטרה זלוטניק, רבקה אמבון, כמו ביקור בתוך ציור, המרכז לפיתוח סגלי הוראה, 2004.

### מאמרים
* רבקה אמבון, יפי הפאות והשטריימל, סגולה אייר תשפ״ד מאי 2024, עמ' 3–13.
* רבקה אמבון, 'ספריה נעלמה אך לא נאלמה', עתמול 284 חשון תשפ"ד אוקטובר 2023, עמ' 18–21.
* רבקה אמבון, 'שושלת או שלשלת', 'הלר ושור, מעשה בשושלות מתחברות'; 'מעשה בשני מנשרים', בתוך: גיבור בעל כורחי (עורך רנן שור), תל אביב 2022.
* רבקה אמבון, 'נוכח–נפקד: עץ האלון בקבר ר' יונתן בן עוזיאל', עתמול 255, מרץ 2018, עמ' 31–33.
* רבקה אמבון, 'תעלומת המפקד הכפול: מדוע הגישה הקהילה האשכנזית בצפת למונטיפיורי בתר"ט (1849) שני מפקדים?', קתדרה 149 (תשע"ד), עמ' 152–166
* רבקה אמבון, 'לתולדות שירותי הרפואה בצפת', אלי שילר (עורך), מצפת לירושלים – ספר שושנה הלוי, הוצאת אריאל 2010, עמ' 229–238.
* רבקה אמבון, 'המנהיג הנשכח מצפת: ר' שמואל הלר', דברים אחדים – תרבות יהודית מעת לעת, גל' 7 (מאי 2010).
* רבקה אמבון, 'יום זיכרון שנשכח', אריאל – כתב עת לידיעת ארץ-ישראל 183–184 (יולי 2008), עמ' 145–147.
* רבקה אמבון, אלי שילר, 'צפת הבלתי בנויה', אריאל 175, אוקטובר 2006, עמ' 108–111.

## קישורים חיצוניים

* המנהיג הנשכח מצפת: ר’ שמואל הלר, רבקה אמבון, 25 במאי 2010.
* צפת - עיר קטנה ואנשים בה, באתר יוטיוב, 30 במאי 2024
* 

## הערות שוליים

קטגוריה:אוצרות ישראליות
קטגוריה:אוצרים ישראלים
קטגוריה:בוגרות אוניברסיטת חיפה
קטגוריה:בוגרות אוניברסיטת תל אביב: תיאטרון
קטגוריה:בוגרות אוניברסיטת תל אביב
קטגוריה:בוגרי אוניברסיטת חיפה
קטגוריה:בוגרי אוניברסיטת תל אביב: תיאטרון
קטגוריה:בוגרי אוניברסיטת תל אביב
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:היסטוריוניות יהודיות
קטגוריה:היסטוריוניות ישראליות
קטגוריה:היסטוריונים יהודים
קטגוריה:היסטוריונים ישראלים
קטגוריה:משפחת אמבון
קטגוריה:עמוקה: אישים
קטגוריה:ישראלים שנולדו ב-1951
קטגוריה:ישראליות שנולדו ב-1951